CS Minaur Baia Mare (fotbal)

Minaur Baia Mare este o echipă de fotbal din municipiul Baia Mare, județul Maramureș, România, ce activează în cadrul Clubului Sportiv Minaur.
În anul 1896 unul din fondatorii Școlii de pictură din Baia Mare,austriacul Carl Freund, vine de la München și se stabilește la Baia Mare, aducând cu el o minge de fotbal. În 1898, apar informații documentare care afirmă că, în Baia Mare este adusă prima minge de fotbal de către englezul George Johnson, angajat al Direcției Minelor. În perioada 1896 austriacul Carl Freund și englezul George Johnson, inițiază și organizează un grup de tinerii, formând împreună, prima echipă de fotbal din Baia Mare.
Încă din anii 1896 de la înființarea echipei, aceasta se antrena și juca fotbal pe Câmpul Tineretului. În anii 1896 - 1898 arena de fotbal din Baia Mare,era una rudimentală cu tribune din lemn și vestiare amplasate în apropiere.
La începutul anului 1901, inginerul Friederich Windett, care era un fost fotbalist de marcă al clubului Budapesta Torna Club, se mută în Baia Mare și dorește să continue să practice fotbalul în noul său oraș. În primăvara anului 1901, Friederich Windett începe să învețe tineri de la Gemnaziului de Stat din Baia Mare, pentru a joaca fotbal la echipa înființată din oraș, însă directorul școlii se opune, și chiar interzice practicarea fotbalului în școala sa. Decizia directorului a stârnit revolta băimărenilor, care protestează și trimit un memoriu semnat de 500 de persoane la Ministerul Educației de la Budapesta, împotriva directorului. În data de 5 mai 1901 în ziarul “Nágybanya” se relatează pe larg despre acest eveniment. În 1901 este organizat la Baia Mare, primul joc de fotbal, pe Stadionul Orășenesc amplasat pe Câmpul Tineretului nr 1.
În 1 iunie 1903 este considerat oficial primul certificat de naștere al echipei de fotbal “Fotbal Club Baia Mare“, deoarece exista un club de fotbal în Baia Mare cu acest nume, iar în ziarul “Nágybanya” s-au relatat articole despre echipă. Profesorul Paul P. Roka, este întemeietorul primului club de fotbal din Baia Mare, care se chema „Fotbal Club Baia Mare”. În 31 iulie 1903 echipa “Fotbal Club Baia Mare“ a disputat primul meci de fotbal, împotriva echipei Șepcilor alb-albastre. În data de 20 august 1903 în ziarul “Nágybanya” se relatează invitația, azi după masă la ora 17:00 pe Arena Orașului, echipa locală de fotbal “Fotbal Club Baia Mare“ va susține un meci de fotbal.
În perioada 1903 - 1920 echipa “Fotbal Club Baia Mare“ dispută meciuri în campionat districtual, regiunea Maramureș. În 18 aprilie 1912, echipa de fotbal din Baia Mare, a fost recunoscută oficial de către Ministerul de Interne. În 1 iunie 1912, echipa de fotbal, își schimbă denumirea în “Club Sportiv Baia Mare“, prescurtat (C.S.B.)
În 1920 în cadrul Federației Societăților Sportive din România (FSSR) se introduce sistemul campionatelor naționale. În perioada 1920 - 1934 echipa dispută meciuri în Campionatul Regional de Fotbal al României, făcând parte din districtul NORD. În luna iulie 1920 are loc meciul de fotbal între echipele “Club Sportiv Baia Mare“ (C.S.B.) și Club Sportiv Baia Sprie scor 0 - 0. În octombrie 1920, echipa “Club Sportiv Baia Mare“ (C.S.B.), a fost primită în rândul membrilor regionalei Liga de Nord, în cadrul Federației Societăților Sportive din România (FSSR). Pentru Baia Mare devenea tot mai evident necesitatea construiri unui stadion modern pentru susținerea sportului.
Liga I: (10) - prezențe
Performanță Liga I
Liga II: (56) - prezențe
Liga III:(14) - prezențe
Liga a IV-a Maramureș:(2) - prezențe
Cupa României: (80) - prezențe
Cupa României - Maramureș:(2) - prezențe
Nemzeti Bajnokság II:(6) - prezențe
Cupa Ungariei:(6) - prezențe
Cupa Cupelor: (1) - prezență